Diari Oficial de la Generalitat Valenciana


Sumari del DOGV 3715, del 23-03-2000 (2000/2232)

RESOLUCIÓ de 16 de març de 2000, de la Direcció General de Centres Docents per la qual s’adscriuen determinades escoles infantils i col·legis a altres col·legis d’Educació Primària, així com centres concertats i subvencionats a altres centres concertats, a l’efecte de l’escolarització de l’alumnat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3715

Data del DOGV
:   23-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2232


Data del document
:   16-03-2000

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * centre d'ensenyament
    * educació preescolar
    * ensenyament primari

RESOLUCIÓ de 16 de març de 2000, de la Direcció General de Centres Docents per la qual s'adscriuen determinades escoles infantils i col·legis a altres col·legis d'Educació Primària, així com centres concertats i subvencionats a altres centres concertats, a l'efecte de l'escolarització de l'alumnat. [2000/X2232]
  
El Decret 27/1998, de 10 de març, del Govern Valencià (DOGV número 3.211, de 26 de març), en què es regula l'admissió de l'alumnat als centres docents no universitaris de la Comunitat Valenciana sostinguts amb fons públics, determina en l'article 10 que la Conselleria de Cultura, Educació i Ciència podrà efectuar, d'ofici, les adscripcions d'Escoles d'Educació Infantil a col·legis d'Educació Primària i els col·legis d'Educació Primària incomplets a un altre col·legi d'Educació Primària. Així mateix, caldrà també determinar que els centres concertats o subvencionats podran ser adscrits a altres centres concertats a instància del titular, previ estudi de les necessitats d'escolarització i segons la planificació efectuada.
  
La Resolució de 23 d'abril de 1998, de la Direcció General de Centres Docents (DOGV número 3.232, de 29 d'abril), determina l'adscripció de col·legis d'Educació Primària a instituts i de centres d'Educació Primària a altres centres d'Educació Secundària a l'efecte de l'escolarització de l'alumnat en Educació Secundària Obligatòria a partir del curs 1998/1999.
  
La Resolució anteriorment citada no incloïa l'adscripció d'escoles infantils i col·legis incomplets a altres col·legis d'Educació Primària.
  
D'altra banda per al curs 2000/2001 s'han presentat per part dels titulars dels centres concertats i subvencionats noves sol·licituds d'adscripció. Per tot això és necessari resoldre els nous casos que es presenten per a la seua consideració, a efectes d'adscripció, a partir del curs 2000/2001.
  
Analitzades les propostes elevades per les direccions territorials de Cultura i Educació i acompanyades dels informes de la Inspecció Educativa, en virtut d'allò que s'ha disposat en l'apartat tercer i la disposició final primera de l'Ordre de 3 d'abril de 1998, de la Conselleria de Cultura, Educació i Ciència, per la qual es regula el procediment d'admissió d'alumnes, resolc:
  
Primer
  
A l'efecte de l'escolarització de l'alumnat, adscriure les escoles infantils i els col·legis d'Educació Primària que s'indiquen en l'annex I als col·legis d'Educació Primària que en ell es detallen.
  
Segon
  
Adscriure els centres que s'indiquen en l'annex II, a l'efecte d'escolarització de l'alumnat, als centres concertats assenyalats en el mencionat annex.
  
DISPOSICIÓ ADDICIONAL
  
La present resolució s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana, si bé els seus efectes s'entendran a partir del curs 2000/2001.
  
Segona
  
Contra esta resolució, que no esgota la via administrativa, podrà interposar-se recurs d'alçada davant del conseller de Cultura, Educació i Ciència, en el termini d'un mes des de l'endemà de la seua publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Tot això sense perjuí que se'n puga interposar qualsevol altre que s'estime.
  
Tercera
  
Adscriure el centre que s'indica en l'annex III, amb efectes d'escolarització de l'alumnat per al curs 2000/2001. L'ampliació, si s'escau, d'esta adscripció a altres cursos escolars a partir de 2001 haurà de ser objecte de nova sol·licitud i resolució.